Gullbust finnes i det meste av Europa nord for Pyreneene og Alpene. På De britiske øyer finnes den i England, Wales og sørlige deler av Skottland. Den har spredt seg til Irland ved hjelp av fiskere som bruker den som agn. Gullbusten finnes også i store deler av det nordlige Asia. I Norge finnes den kun på Østlandet. Gullbusten lever hovedsakelig i elver og i nærheten av innløp og utløp i innsjøer. Kan av og til oppholde seg i brakkvann. I Norge er den blant annet kjent fra skogsvannet Ormetjern i Finnemarka, Øvre Eiker, og i elvemunninger ved Drammen og Fredrikstad.